都孔目風雨還牢末・煞尾
謝仁兄拔救死再生，似枯枝得雨花再開。將姦夫淫婦都殺壞，方顯的義氣仁風播四海。(宋江詩云)俺梁山泊遠近馳名，要替天行道公平。忠義堂施呈氣概，結交盡四海豪英。差李逵下山探聽，到東平偶見相爭。只一拳將人打死，被官司拷打招承。論律法本該抵命，李孔目搭救殘生。李山兒知恩圖報，送金環聊表微情。被小婦當官出首，將孔目熬盡嚴刑。阮小五入牢打探，兼請他劉史同行。蕭行首剜心剖腹，趙令史號令山城。今日個英雄聚會，一個個上應罡星早準備慶喜筵席，顯見的天理分明。